Publication: Magyar Közlöny
Issue: MK-2005-87 (Year: 2005, Number: 87)
Era: 2004-2010
Section: szóló 1957. évi IV. törvény 41. §-a alapján kell elbírálni, azaz az ügyfélen és képviselõjén kívül más személynek (szerv
Paragraph Index: 636

szóló 1957. évi IV. törvény 41. §-a alapján kell elbírálni, azaz az ügyfélen és képviselõjén kívül más személynek (szerv képviselõjének) akkor engedhetõ meg az iratokba való betekintés vagy másolat készítése, ha igazolja, hogy az iratok tartalmának ismerete jogának érvényesítése vagy feladatának teljesítése céljából szükséges. Nincs szükség az érdekeltség igazolására olyan adatok esetén, amelyek közérdekû adatnak (például környezettel kapcsolatos adat) vagy közérdekbõl nyilvános adatnak minõsülnek. Ezek az adatok az irat többi részétõl elválasztva, azonosításra alkalmas módon is kiadhatók. Amennyiben a kért iratok kizárólag, vagy túlnyomórészt közérdekû adatot, közérdekbõl nyilvános adatot vagy az érintett hozzájárulása alapján nyilvános személyes adatot tartalmaznak, az esetleges anonimizálást követõen a kérelmezõ rendelkezésére bocsáthatók az Avtv. szerinti eljárási rendben. (Az érvelést részletesen az 1027/A/2004. számú ügyben kialakított állásfoglalás tartalmazza, amelynek kivonata a Mellékletekben olvasható.) Közérdekû adatnak minõsülnek például – a környezet védelmének általános szabályairól szóló 1995. évi LIII. törvény alapján – a környezeti adatok, a környezetvédelmi hatósági ügyekben tehát nincs akadálya annak, hogy a határozatokat bárki megismerhesse (ezt az eljárásra vonatkozó más szabályok is biztosítják). Ezen felül számos szektorális államigazgatási jogi jogszabály is rendelkezik egyes államigazgatási hatósági határozatok megismerhetõségérõl. Ez azonban azt a terhet rója a jogalkalmazóra, hogy az adott ügyben releváns jogszabályok tömegét áttekintve döntsön arról, nyilvánosságra hozhatóak-e (vagy „érdekteleneknek” betekintésre átadhatóak-e) az államigazgatási ügy iratai, illetve egyes részei. Annak érdekében azonban, hogy az államigazgatási ügyekben általában is érvényesülhessen a 32/1992. (V. 29.) AB határozatban kifejtett elv – „a közérdekû információkhoz való szabad hozzáférés lehetõvé teszi a választott népképviseleti testületek, a végrehajtó hatalom, a közigazgatás jogszerûségének és hatékonyságának ellenõrzését, serkenti azok demokratikus mûködését” – az adatvédelmi biztos kezdeményezte a közigazgatási hatósági eljárás és szolgáltatás általános szabályairól szóló törvényjavaslat módosítását. Az Országgyûlés az adatvédelmi biztos javaslatát

Source: https://magyarkozlony.hu/hivatalos-lapok/3b08c9aa1c83ab42412c6dad7f256014a9fa0aec/dokumentumok/4aa3e7dbe4f70ece47358342ad647951b82d97ab/letoltes